Държавен вестник, бр. 76, 2025 г., стр. 19

БРОЙ  76	
Д Ъ Р Ж А В Е Н  В Е С Т Н И К 	
СТР.  19   
хигиенното състояние чрез извършване на 
проверки на:
а) чистотата на помещенията, санитарните 
възли, коридорите и прилежащото дворно 
пространство и спазване изпълнението на 
инструкцията по т. 5;
б) температурата в помещенията;
7. подпомагане на контрола на храненето 
на децата и учениците, като: 
a) следи за спазването на нормативните 
изисквания за храненето на децата и уче­
ниците съгласно Наредба № 37 от 2009 г. 
за здравословно хранене на учениците (ДВ, 
бр. 63 от 2009 г.) и Наредба № 6 от 2011 г. за 
здравословно хранене на децата на възраст 
от 3 до 7 години в детските заведения (ДВ, 
бр. 65 от 2011 г.);
б) участва в изготвяне на дневно и седмично 
меню, съобразено с възрастовите особености 
и с изискванията за здравословно хранене;
в) при отглеждане на деца със здравословни 
проблеми, нуждаещи се от диетично хранене, 
следи за спазването на дневното и седмич­
ното меню при съобразяване с поставената 
медицинска диагноза и лекарските указания 
за хранителния режим;
8. подпомагане на персонала на детската 
градина в изпълнение на здравнообразова­
телни програми, насочени към усвояване на 
знания и умения от първостепенна важност 
за детето, отнасящи се до личната хигиена и 
самообслужването;
9. подпомагане на педагогическия персонал 
в училищата с необходимите здравноинформа­
ционни материали, адаптирани за съответната 
възраст при организиране и провеждане на 
занятия и игри по различни теми на здравното 
възпитание и познание;
10. организиране и провеждане на програми 
за здравно образование на децата и учениците, 
на специални програми за правилно хранене, 
на програми за превенция на отклоненията 
в хранителното поведение, за предпазване от 
употреба на наркотични вещества и психот­
ропни субстанции, за превенция на употре­
бата на тютюневи и свързани с тях изделия 
и алкохолни напитки и за изграждане на 
сексуална култура;
11. подпомагане изпълнението на дейнос­
ти по училищни, регионални, национални и 
международни програми и проекти, свързани 
с профилактика на болестите и промоция 
на здраве в съответната детска градина или 
училище;
12. участие в подготовката, провеждането 
и контрола на различните форми на отдих, 
туризъм и спорт за децата и учениците;
13. съгласуване на седмичното разписание 
на учебните часове с директора на детската 
градина или училището;
14. със съдействието на директора на 
детската градина или училището ежегодно 
запознаване на персонала с методите за оказ­
ване на първа помощ на децата и учениците.
Г л а в а  п е т а
ДОКУМЕНТАЦИЯ В ЗДРАВНИЯ КАБИНЕТ
Чл. 14. В здравния кабинет се води и 
съхранява документацията, посочена в при­
ложение № 3.
Чл. 15. (1) На лицата по чл. 2 се осигурява 
достъп до здравната документация в Нацио­
налната здравноинформационна система от 
проведени медицински прегледи на детето/
ученика, създадена от общопрактикуващия 
лекар или от друг лекар специалист, в частта є,
съдържаща данните по приложение № 4.
(2) Информацията по приложение № 4 
следва да е налична в Националната здрав­
ноинформационна система не по-късно от 30 
септември на съответната година. 
(3) Достъпът до информацията в Нацио­
налната здравноинформационна система по 
ал. 1 на лице по чл. 2 се осъществява един­
ствено за изпълнение на дейностите по чл. 13 
съобразно чл. 25, ал. 1 от Наредба № Н-6 от 
2022 г. за функционирането на Националната 
здравноинформационна система (ДВ, бр. 103 
от 2022 г.).
(4) Достъпът в Националната здравноин­
формационна система по ал. 1 се осигурява въз 
основа на автоматизирана проверка на данни 
от Националната електронна информационна 
система за предучилищното и училищното 
образование, чрез която се извършва иденти­
фикацията на лицата по чл. 2 и на децата/уче­
ниците от детската градина/училището, както 
и осигуряването на достъпа до съответните 
електронни здравни записи в Националната 
здравноинформационна система.
(5) Идентификацията на лицата по чл. 2 
и на децата/учениците от детската градина/
училището се извършва въз основа на данните, 
предоставени от директора на детската гра­
дина/училището в Националната електронна 
информационна система за предучилищното 
и училищното образование.